2013. novemberében indította el „Csipkevarró” tanfolyamát, Szigethy Istvánné népi iparművész, höveji hímző vezetésével a Közi Horváth József Népfőiskola. A három hónapos tanfolyam során a résztvevők megtanultak különböző varrási formákat éstöbb hímzési mintát is elsajátítottak. A tanfolyam kezdetben a Plébánia termében zajlott, majd a későbbiekben, ahogy formálódott közösségi is a társaság, az egyik résztvevőnek köszönhetően, a Galavics-házban, szinte már családias környezetben tanulták a höveji hímzést. Bözsi néni, aki 2011-ben megkapta a Népművészet Mestere címet, végig odaadóan,türelmesen, minden mozdulatra figyelve, tanár módjára adta áthosszú évtizedek tapasztalatát. A negyed éves tanfolyam alatt mindenkinek sikerült legaalább egy kézimunkát befejeznie. A népfőiskolának a tanfolyammal különböző korosztályokat sikerült megszólítani, hisz a legfiatalabb nyolc, a legidősebb résztvevő 59 éves volt. A tanfolyamzárón tizenegyen vehettekát oklevelet a népfőiskola elnökétől, Póczáné Németh Alojziától.A résztvevők a megszerzett tudásra azért lehetnek különösen is büszkék, mert az a kézimunka, amit megtanultak, a Győr-Moson-Sopron Megyei Értéktár Bizottság novemberi döntése értelmében bekerült a megyei Értéktárba, hisz a höveji csipke lett az első „megyerikum”.